ምን አማራጭ አለን? ብሎ ጣልያንን ተፋለመ።ባንዳው ግን የ ጣርማ በር ተራራን በሰለጠነ መንገድ ሲናድ ስላየ አንዳንድ ባላገር ጣልያን ትንሽ ፋታ ቢያገኝ ብዙ መንገድ ይሰራልን ነበር አለ።ጥልያንም ፀሐዩ መንግስታችሁ ሮማ ገና ብዙ ታሳያለች እያለ በየገበያው ላይ ለፈፈ።እኛን ለሀገር ነፃነት ለመሞት እንደሚታረድ ከብት የቆምነውን እንደ አልሰለጠኑ ህዝቦች የሚቆጥረን ጣልያን ብቻ ሳይሆን ባንዳውም ነበር።እናም መጪው ትውልድ ይህ አይደርስበትም ማለት አይቻልም ባንዳ መቸም ይኖራል።ነጩን ጥቁር የሚል ሁሌም አለ፣ሃገሩን የሚወደውን እንደ ጠላት የሚያይ አለ፣ሃገሩን አሻግሮ የነገ እሷነቷን መመልከት ትቶ የዛሬውን ፀሐይ ብቻ የሚያይ አለ። ይህ ሁሉ የባንዳነት የጋራ ባህርያት ናቸው።